สทนช. เดินหน้าเตรียมรับวันน้ำโลก 22 มีนาคมนี้ สร้างการรับรู้ ดึงทุกภาคส่วนให้มีส่วนร่วมในแผนจัดการน้ำ
นายสมเกียรติ์ ประจำวงษ์ เลขาธิการสำนักงานทรัพยากรน้ำแห่งชาติ (สทนช.) ในฐานะรองผู้อำนวยการกองอำนวยการน้ำแห่งชาติ (กอนช.) กล่าวว่า ในวันที่ 22 มีนาคมนี้เป็นวันน้ำโลก พลเอก ประยุทธิ์ จันทร์โอชา นายกรัฐมนตรี ได้กล่าวสุนทรพจน์และกล่าวในระดับนานาชาติเพื่อให้เราใช้น้ำอย่างมีคุณค่า ทาง สทนช. มีแผนดึงความร่วมจากทุกภาคส่วน โดยมีการจัดกิจกรรมให้เยาวชนมีส่วนร่วมในการบริหารจัดการน้ำ พร้อมกันนี้ยังได้เร่งจดทะเบียนองค์กรผู้ใช้น้ำ เลือกเข้ามาเป็นกรรมการผู้ใช้น้ำ เพื่อให้ทุกภาคส่วนมีส่วนร่วมในการบริหารจัดการน้ำ ช่วยกันจัดทำแผนงานการบริหารจัดการภัยแล้ง-น้ำท่วม นำสู่การปฏิบัติอย่างไรก็ตาม ขณะนี้สิ่งที่ห่วงคือ น้ำอุปโภค บริโภค ซึ่งพลเอก ประวิตร วงษ์สุวรรณ รองนายกรัฐมนตรี ได้สั่งการให้ทุกพื้นที่ หากมีศักยภาพในการขุดเจาะบ่อบาดาลก็สามารถทำได้ แต่เมื่อขุดเจาะแล้วจำเป็นต้องมีแผนสำรอง โดยให้ทุกหน่วยพยายามจัดสรรบ่อน้ำให้ได้ ไม่ให้เกิดปัญหาระยะยาว ยิ่งสถานการณ์ในปัจจุบันมีการโยกย้ายถิ่นฐานแรงงานไปยังพื้นที่ต่างๆ ในชนบทมากขึ้น กลับไปทำภาคการเกษตร น้ำจึงเป็นปัจจัยหนึ่งที่ทำสำคัญ ดังนั้นทุกตำบลหากมีความประสงค์ที่จะสร้างแหล่งน้ำ ฟื้นฟูแหล่งน้ำธรรมชาติ สามารถแจ้งมายังคณะอนุกรรมการทรัพยากรน้ำจังหวัด เพื่อบรรจุในแผนนำไปสู่การขับเคลื่อนผ่านกรรมการมีส่วนร่วมเพื่อไม่ให้เกิดปัญหาในระยะยาวและแผนหลักที่อยู่ในแผนแม่บทน้ำ สทนช.จะร่วมกับทุกหน่วยงานเร่งรัดการขับเคลื่อนแผนงานต่างๆ ไม่ให้เกิดการซ้ำซ้อน